Okresná prokuratúra Trnava 
Vajanského 22, 918 67 Trnava 1 	

Sp. zn. : 2 Pv 676/10/2207	Trnava, 4.11.2013
EEČ : 2-21-36-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 31.10.2013, spisová značka 2 Pv 676/10/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 19. augusta 2010 v Trnave na ul. J. Bottu pri študentskom domove päsťou a nohou poškodil dve neďaleko od seba stojace reklamné tabule a to tým spôsobom, že na nich rozbil sklenú výplň s rozmermi 170 cm  x 120 cm a taktiež na nich rozbil plexisklové tabule rovnakých rozmerov a 7 ks neónových trubíc, pričom poškodil aj elektroinštaláciu, čím svojím konaním spôsobil spoločnosti euro AWK, spol. s r.o. XXXXX, ul. Brečtanova č. 2, IČO: XXXXX škodu vo výške 285,13 ,- €, 

Uznesením prokurátora Okresnej prokuratúry XXXXX zo dňa 31.10.2013, spisová značka 2 Pv 676/10/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Trnave zo dňa 25. 05. 2012, ktoré nadobudlo právoplatnosť dňa 10. 07. 2012 pod sp. zn. 2 Pv 676/10  bolo v zmysle § 216 ods. 1 Trestného poriadku  podmienečne zastavené trestné stíhanie  XXXXX pre prečin poškodzovania cudzej veci podľa § 245 ods. 1  Trestného zákona a súčasne mu  bola určená skúšobná doba v trvaní 12 (dvanásť) mesiacov, ktorá začala plynúť dňom 10. 07. 2012.

	Po uplynutí skúšobnej doby boli vyžiadané správy o povesti z miesta bydliska na obvineného, správy z Obvodného úradu v Trnave - odboru všeobecnej vnútornej správy, Okresného riaditeľstva Policajného zboru v Trnave, Obvodného oddelenie PZ XXXXX  a zároveň bol doplnený odpis  z registra trestov 

	Z uvedených materiálov som zistil, že obvinený viedol v skúšobnej dobe podmienečného zastavenia trestného stíhania riadny život a nedopustil sa v uvedenej dobe iného trestného činu alebo priestupku. 

	Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Bohunický
prokurátor